Publication: Magyar Közlöny
Issue: MK-2011-85 (Year: 2011, Number: 85)
Era: contemporary
Section: A foglalkoztatás elõsegítésérõl és a munkanélküliek ellátásáról szóló 1991. évi IV. törvény (a továbbiakban: Flt.) 24. §-a
Paragraph Index: 1287

(1) Az Flt. 27. § (1) bekezdésének bevezetõ szövege helyébe a következõ rendelkezés lép: „(1) Az álláskeresési járadék folyósításának idõtartamát (a továbbiakban: folyósítási idõ) – a 25. § (4) bekezdésében foglaltak figyelembevételével – annak az idõtartamnak az alapulvételével kell megállapítani, amely alatt az álláskeresõ az álláskeresõvé válást megelõzõ öt év alatt munkaviszonyban, közfoglalkoztatási jogviszonyban töltött, vagy egyéni, illetõleg társas vállalkozói tevékenységet folytatott, feltéve ez utóbbi esetben, hogy vállalkozói tevékenysége alatt járulékfizetési kötelezettségének eleget tett (a továbbiakban együtt: jogosultsági idõ). A jogosultsági idõ tartamába nem számítható be az az idõtartam, amely alatt az álláskeresõ álláskeresési járadékban vagy vállalkozói járadékban részesült. Az elõbbiekben meghatározott ötéves idõtartam meghosszabbodik a következõ idõtartamokkal vagy azok egy részével, ha ezen idõtartamok alatt munkaviszony, közfoglalkoztatási jogviszony nem állt fenn, vagy az álláskeresõ jogosultsági idõnek minõsülõ vállalkozói tevékenységet nem folytatott:”

Source: https://magyarkozlony.hu/hivatalos-lapok/dab93ef982f578769093bd104365bbd78c3cd282/dokumentumok/faf6bf42a99b8c3713461449ace716af11a09ef5/letoltes